शिवोलीः विश्वाटी क्रिकेटर्स- काणका हांणी आयोजीत केल्ले क्रिकेट सर्तींत साई वॉरियर्सान वस्तादपण मेळयलें. फायनलींत तांणी येजमान विश्वाटी क्रिकेट पंगडाक हारयलें. ही सर्त म्हापशेंच्या बोडगेश्वर मैदानार जाली.
 जैतिवंत पंगडाक शिवानी डेव्हलपर्साचे संचालक शिवशंकर मयेकार हाचे हस्तुकीं करंड आनी रोख इमान दिलें. ह्या वेळार हणजुण पंचायत वांगडी सुदेश पार्सेकार, विश्वाटी देवस्थानाचो अध्यक्ष आनंद पांढरे, प्रभाकर मांद्रेकार, आत्माराम भगत, लवू कोनाडकार, गिरीश मांद्रेकार, वसंत विद्यालयाचो मुख्याध्यापक सूरज चोडणकार हाजीर आशिल्ले.
 अंदूची ही सर्त वॉर्ड पांवड्यार आशिल्ली. फुडल्या वर्सा ती राज्य पांवड्यार घेतले अशें शिवशंकर मयेकारान जाहीर केलें.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 